Sada idemo na glasovanje. Prva točka je Prijedlog odluke, ima nekoliko ruku. Prvi je bio čini mi se kolega Troskot, pa kolegica Puljak i kolega Zekanović.
Poštovani predsjedniče Hrvatskoga sabora, poštovane kolegice i kolege zastupnici tražimo stanku zbog konzultacija oko plana glasovanja danas kojeg smo dobili svi na ruke [[Upadica predsjednik: Kolega Troskot oko toga ne može biti stanke i konzultacija.]] Iz glasovanja ste isključili Hrvatsku gospodarsku komoru.
Samo malo, samo malo. Stanite, stanite malo.
I mi smatramo da trebate.
Kolega Troskot stanite kad vam kažem. Oko toga ne možete tražiti stanku. Možete reći što imate oko dnevnoga reda, ali ne kao stanku i ne 2 minute. Izvolite, što vas smeta? Što je prigovor?
To je dnevni red koji smo i rekli. Vidim da ste izbacili Hrvatsku gospodarsku iz dnevnoga reda [[Upadica predsjednik: Ne, ne. Sjednite sada prvo.]] I smatramo i smatramo.
Prvo sjednite da vam objasnim. Jel' me čujete što vam kažem? Dat ću vam opomenu. … [[Upadica se ne razumije.]] Ne možete. Izvolite sjesti da vam kažem. … [[Upadica se ne razumije.]] Izvolite sjesti. Kolega Grmoja ja vas molim da napustite ovu dvoranu jer ovdje sjedi dva predstavnika Mosta. Dakle što se tiče dnevnoga reda i glasovanja o dnevnome redu za to je zadužen predsjednik Hrvatskoga sabora. Ja ću tu točku staviti na dnevni red i glasovanje odnosno ne na dnevni red nego na glasovanje kada se steknu uvjeti, a danas su me klubovi zastupnika vladajuće većine zamolili da zbog dodatnih konzultacija ne glasujemo o toj točci i ja ću tu njima izići u susret. Dakle, nisu se stekli uvjeti i kada se steknu uvjeti ta će točka biti na glasovanju kao i druge. Dakle, glasovanje je u nadležnosti predsjednika Hrvatskoga sabora i on stavlja točke onako kako on smatra da treba. … [[Upadica se ne razumije.]] Oko toga ne možete izreći mišljenje jer to nije dio rasprave. Možete možda kada ćete tražiti neku stanku oko nečeg drugog, pa onda nađite načina kako ćete o tome govoriti i komentirati. Ne možete sada vi komentirati. Ne postoji taj institut u Hrvatskom saboru gdje vi komentirate točke koje sam ja stavio na dnevni red. To nema. … /Upadica se ne razumije. Ne možemo se kolega Troskot, mi razgovarati, to nema u Poslovniku. … [[Upadica sa strane, ne razumije se.]] Dajem vam sada prvu opomenu. Dakle možete imati press konferenciju, možete davati izjave ali ovdje to tako jednostavno ne možemo. Imate 5 min slobodnih govora, imate 100 načina kako ćete vi iskazati svoje nezadovoljstvo. Ali ponavljam još jednom, kada će neka točka doći na glasovanje, to je odluka predsjednika Hrvatskog sabora ili predsjedavajućeg nekog drugog. Dakle, krećemo s glasovanjem, prvo je Prijedlog odluke o proglašenju o proglašenju IGP-a RH u Jadranskom moru, predlagatelj je Vlada RH. O prijedlogu ove odluke danas ćemo glasovati na temelju zaključka Hrvatskog sabora koji je donesen na 5. izvanrednoj sjednici 18. prosinca 2020. godine. Podsjećam da tom prilikom nije prihvaćen amandman kao ni zaključka kluba Hrvatskih suverenista podnesenih na prijedlog odluke. Rasprava je zaključena. … [[Upadica sa strane, ne razumije se.]] Tražite stanku? Samo sekundu, tražite stanku na ovaj prijedlog zakona? … [[Upadica sa strane, ne razumije se.]] Samo malo, tražite li dakle na ovu točku stanku? … [[Upadica sa strane, ne razumije se.]] Idemo onda redom, prva je kolegica Vučemilović. Ne, prvo je povreda Poslovnika kolega Bauk, izvolite.
G. predsjedniče, povrijedili ste čl. 251. stavak 1. Poslovnika koji propisuje koji su uvjeti za donošenje odluke na sjednici Sabora, a to je nazočnost većine zastupnika. Ako klubovi vladajuće većine se nisu dogovorili, kad dođe ta točka dnevnog reda, neka napuste sjednicu, neće bit većine zastupnika i neće se provest glasanje. Ovako diskrecijsko odlučivanje [[Upadica predsjednik: Kolega Bauk.]] kojim ćete klubovima udovoljit a kojim nećete kod glasanja, dovodi vas u dosta nezgodu poziciju gdje bi vas mi htjeli poštedit toga. Zahvaljujem.
Kolega Bauk, uopće me ne treba štedjeti niti me to dovodi u nezgodnu situacije. Dakle ova točka danas neće biti na glasovanju zato što je to tako moja odluka. a došla je zbog sugestije i zamolbe klubova vladajuće većine. Dakle, ne postoji nijedan uvjeti niti nijedan razlog zašto bi nešto moralo doći na glasovanje. To će doći kada se za to steknu uvjeti. Izvolite, kolega Grbin.
Poštovani g. predsjedniče Hrvatskog sabora, ponovit ću još jednom. Povrijedili ste čl. 251. Poslovnika o radu Hrvatskog sabora. Stekli su se uvjeti za odlučivanje i glasanje a napomenut ću još jednu stvar, ova točka nije u dnevnom redu i nije bila raspravljena zbog volje vladajuće većine već upravo zato što su zastupnici iskoristili svoje pravo i sa 30 potpisa ishodili da se o ovome raspravlja. Kvorum je ovdje, zastupnici koji se izabrali građani ove zemlje su ovdje, dopustite nam da glasujemo o obveznom članstvu u HGK.
Kolega Grbin, kada ćete imati većinu, kada ćete biti predsjednik onda možete vi tako odlučivat, ja ču vas podsjećati na odluke možda ako to želite, vašega kolege Leke. Možemo se sjetiti toga? Kolega Grbin, hoćete me slušati? Bili ste zastupnik kada je kolega vaš iz stranke, sadašnji sudac ustavnog suda, g. Leko, isto tako kada su bili zatražena glasovanja, kada je on procijenio da nisu se stekli uvjeti, prebacio je glasovanje za onda kada on procijeni da su se stekli uvjeti. Dakle nema apsolutno nikakve povrede Poslovnika, to je moja politička odluka i moja politička odgovornost da to tako napravim, ali tu ne postoji nijedan uvjet koji bi mene natjerao da se danas o tome glasuje. Kolega Grmoja, vi ste isto tako zahtjev za povredu Poslovnika, izvolite.
Poštovani predsjedniče Hrvatskog sabora. Kolega Troskot je inicirao prikupljanje potpisa oporbe. Skupio je potpise, stavili smo zakon na raspravu, nas ne zanima što je radio SDP i kako je on kršio Poslovnik Hrvatskog sabora. Nemojte to činiti, vratite zakon na glasovanje, nemojte štititi HGK gdje uhljebljujete svoje kadrove i omogućite da ova inicijativa g. Troskota dođe na glasovanje.
Kolega Grmoja, samo malo. Dakle, obmanjujete javnost. Ja nisam skinuo taj prijedlog s glasovanja nego on nije ni bio na glasovanju. … [[Upadica sa strane, ne razumije se.]] Kad je bio na glasovanju? … [[Upadica sa strane, ne razumije se.]] Ajde dokažite to.
Mi smo ovaj tjedan, to je jedini zakon kojeg smo raspravili ovaj tjedan kojeg niste stavili na glasovanje. Ne štitite kadrove svoje uhljebljene u HGK [[Upadica predsjednik: Kolega Grmoja.]] Dosta je više vašeg harača nad hrvatskim poduzetnicima, zatvorili ste ih …
…/Upadica predsjednik: Kolega Grmoja, dobivate opomenu prvu./…
… i sada radite ovo.
Dobivate drugu opomenu i još jednu, ostat ćete bez prava govora. A sada ćemo ovako. Dakle ne postoji poslovnička odluka o tome da se nešto što je raspravljeno, stavi kada oporba odluči na glasovanju. Dakle, to je tako već, već je takvih situacija bilo. Bilo je kad su prijedlozi Vlade, pa raspravljeno taj tjedan a glasovano kasnije kad su se stekli uvjeti. Dakle nemojte vršiti ovu vrstu pritiska, posebno me kolega Grmoja nemojte optuživati da štitim bilokakve uhljebe jer moj stav ćete vidjeti i znati kada se o tome bude raspravljalo i govorilo, to nema veze sa time kada će se o toj točci glasovati. Javio se kolega Tomašević prije, vi iste isto tražili, niste tražili povredu Poslovnika? Ne. Onda izvolite Kolega Grmoja, ja bi time završio sada tu raspravu.
Poštovani g. predsjedniče, samo kratko. Molim vas da nam odobrite fizičku stanku u trajanju od 10 min kako bi se konzultirali o daljnjem sudjelovanju u radu današnje sjednice. Hvala.
Dobro. To isto tako nema u Poslovniku ali ću ovdje napraviti nešto drugo. Ja ću uzeti sad stanku od 10 min pa će se svi onda lijepo posložiti i vidjet ćemo onda tko želi ostati u dvorani a ko ne želi. Imate Povredu Poslovnika, izvolite.
Poštovani predsjedniče Hrvatskog sabora, unatoč tome što ste mi udijelili opomenu, moram se boriti za naše poduzetnike i moramo vidjeti zbog čega ovaj zakon danas nije na izglasavanju s obzirom da je HGK odnosno članarine ozbiljan problem za hrvatsko poduzetništvo i moramo se za njih boriti. Bili smo transparentni, stavili ste nam javnu raspravu u 10 sati i 30 minuta, raspravljali smo do pola 3 ujutro. Iznijeli smo svi probleme [[Upadica predsjednik: Kolega Troskot, molim vas.]] poduzetnika, ako treba i druga opomena zbog naših poduzetnika i ljudi koji pate.
Da, dobivate sada, izvolite sjesti, dobivate drugu opomenu zato što ste ponovno prekršili Poslovnik. Dakle, glasat ćemo o tome kad se steknu uvjeti. Ponavljam još jedan puta i objasnio sam zašto se nisu stekli uvjeti, vrlo jasno i jednoznačno. Izvolite kolega Zekanović vi tražite što? Stanku tražite. Ne možete sada tražiti stanku. Možete samo tražiti na zakon [[Upadica Zekanović: Mislim da mogu. Počeli ste o točki dnevnog reda.]] O točki dnevnog reda [[Upadica Zekanović: Jel' smijem?]] IGP? [[Upadica Zekanović: Tako je.]] IGP [[Upadica Zekanović: Jel' smijem?]] Što? Imam prije toga, samo malo, imamo prije toga povredu Poslovnika. Imamo povredu Poslovnika kolega Hrelja, pa ćete onda tražiti stanku [[Upadica Zekanović: Dobro.]]
Poštovani gospodine predsjedniče, ja vrlo rijetko dižem povredu Poslovnika ali članak 238. Ja mislim da ovim postupkom vrijeđamo one zastupnike koji su ovdje izuzetni napor od 10 navečer do dva i pol u jutro imali da bi raspravili ovu točku i potpredsjednika koji je to vodio cijelu sjednicu u jednom lijepo normalnom tonu. Jer mi smo to mogli predsjedniče danas raspraviti u jedan, pa glasati drugi tjedan. Vi znate da to imate na raspolaganju [[Upadica predsjednik: Hvala lijepa.]] Koristim priliku da prosvjedujem zbog takvog načina.
Hajde sjednite molim vas. Vi ste iskusan i dugo ste u Parlamentu i znadete da nije bilo nikakve povrede Poslovnika. Izvolite kolega Zekanović, tražite stanku po točci dnevnog reda o kojoj trebamo glasovati. To je proglašenje isključivog gospodarskog pojasa. Izvolite.
Upravo tako predsjedniče Sabora. Dakle, tražim stanku ispred kluba Hrvatskih suverenista o točki dnevnog reda i odmah napominjem da što se tiče IGP-a radi o jednoj velikoj farsi, da se ništa ne štititi i da će i dalje talijanske kočije ribariti u hrvatskom dijelu Jadrana. Također hoću reći ja jednu jako važnu stvar koja se tiče svih zastupnika trenutno u sabornici. Hrvatski suverenisti će glasovati za ovu točku dnevnog reda, glasovat će i za drugu točku dnevnog reda, a radi se o Zakonu o obnovi. Ali će nakon toga napustiti sjednicu i neće držati kvorum vladajućoj većini, pa neka onda predsjednik Hrvatskog sabora vidi tko mu drži većinu je li to SDP, je li to neki drugi klubovi jer Hrvatski suverenisti neće igrati ovaj igrokaz i napustit će sjednicu Sabora pa da vidimo ima li HDZ 75 ruku, 74 ruke, 73 ruke ili koliko ima. Svi oni koji ostanu u Hrvatskom saboru oni drže kvorum i skloni su Andreju Plenkoviću. Ovo je trenutak istine, ovo je trenutak razotkrivanja. Dakle, Hrvatski suverenisti nakon prve dvije točke dnevnog reda za koje će glasovati za napuštaju sjednicu jer ne žele držati stolicu Vladi Andreja Plenkovića. A što će napraviti kolege iz drugih klubova, e to ćemo vidjeti jako skoro.
Dobro. Sada ću na 10 minuta prekinuti sjednicu Hrvatskog sabora i nastavit ćemo u 12 sati i 35 minuta.
Izvolite kolega Troskot.
Poštovani gospodine predsjedniče Hrvatskoga sabora, mi smo se konzultirali unutar našega Kluba i htjeli bismo reći da smo napravili sve po procedurama i po Poslovniku Hrvatskoga sabora sve do danas.
Kolega Troskot samo malo, kolega Troskot samo malo stanite [[Upadica Troskot: Pripremili smo temu.]] Stanite. Vi kršite Poslovnik jer govorite da vam nisam dao, dok vam nisam dao riječ. Što, koju poslovničku sada formu vi sada imate? Što vi sada imate recite mi. …/Upadica Troskot: … [[Govornik se ne razumije]] Poslovnika./… Onda dignite povredu Poslovnika i imate 30 sekundi. Izvolite reći što treba.
Dakle mi smo se konzultirali bili vezano za ovu tematiku. Napravili smo sve što je bilo prijeko potrebno. Stavili ste nam raspravu od 10 i 20 do pola 3 ujutro. Spavali nismo kako bismo prezentirali sve interese naših poduzetnika, naših obrtnika i naših radnika. S obzirom da nam ne date uopće pravo glasovanja i da ste ovaj Hrvatski sabor najvažniju instituciju Hrvatske države sveli na cirkus, mi u ovome ne želimo sudjelovati. Hvala lijepa.
Dobro. Dakle ovako, ja moram zbog javnosti odgovoriti kolegi Troskotu. Ništa ja nisam stavio prvo u 10 i 30, nego je taj dan bila jako duga rasprava o Nacionalnom programu reformi gdje su svi klubovi preko 40 zastupnika sudjelovali tako da je ta točka došla jednostavno tada na dnevni red. Što se tiče Zakona o Hrvatskoj gospodarskoj komori o njemu ćemo glasovati kada se steknu uvjeti. Dakle, nije istina ovo što kolega Troskot govori da ja ne želim staviti tu točku na dnevni red. Stavit ćemo je na dnevni red kada se završe konzultacije u redovima vladajuće većine. Sada vas molim da se provjeri kvorum. Ima li kvoruma i možemo li pristupiti glasovanju ili ne. Pa vas molim zastupnike koji su ovdje u dvorani da se prijave tako da vidimo koliko zastupnika ima i koliko ima zastupnika u drugim dvoranama. … [[Upadica se ne razumije.]] Da, da. Recite koliko ima, da. 75 dakle, nemamo uvjeta za glasovanje. Odgađam glasovanje dok se ne steknu uvjeti za glasovanje. To neće biti danas. Danas ćemo nastaviti nakon pola sati. Znači u 13 sati sa govorom slobodnim, a nakon toga će se nastaviti sa točkama dnevnoga reda. STANKA U 12,41 SATI